ແຜນການສ້າງເຂື່ອນ ໃສ່ແມ່ນໍ້າຂອງ ສ້າງຄວາມເປັນຫ່ວງຫຼາຍຂື້ນ (ເບິ່ງວີດີໂອລາວ/ອັງກິດ)
​ແຕ່​ບັນດາລັດຖະບານ​ຂອງ​ປະ​ເທດ ​ໃນເຂດ​ແມ່​ນໍ້າຂອງ ກໍ​ມີ​ຄວາມ​ກະຕືລື​ລົ້ນ ​ຢາກຈະ​ສ້າງ​ເຂຶ່ອນ​​ຂຶ້ນມາ​ ​ເພື່ອ​ສົ່ງ​ເສີມເສດຖະກິດຂອງຕົນ.
ບໍລິສັດໄທແຫ່ງນຶ່ງກ່າວວ່າ ຕົນຈະເລີ່ມເດີນໜ້າລົງມື ກໍ່ສ້າງເຂື່ອນໄຟຟ້ານໍ້າຕົກໄຊຍະບູລີ ມູນຄ່າ 3500 ລ້ານໂດລາ ຢູ່ແມ່ນໍ້າຂອງໃນ ສປປ ລາວ ທີ່ເປັນຫົວຂໍ້ຂັດແຍ້ງກັນນັ້ນ ເປັນທີ່ຄາດວ່າ ເຂຶ່ອນໄຟຟ້ານໍ້າຕົກທີ່ມີການ ວາງແຜນໄວ້ ວ່າຈະສ້າງໃສ່ແມ່ນໍ້າຂອງປະມານ 12 ແຫ່ງນັ້ນ ຈະນໍາກໍາໄລຢ່າງມະຫາສານມາໃຫ້ພວກປະເທດທີ່ຈະສ້າງເຂື່ອນເຫລົ່ານັ້ນ ແຕ່ບັນດານັກອະນຸ ລັກນິຍົມເຕືອນວ່າ ມັນຈະເປັນໄພຂົ່ມຂູ່ຕໍ່ຄວາມອຸດົມສົມບູນຂອງແມ່ນໍ້າຂອງ ທີ່ເປັນຕົວຄໍ້າຈຸນການດໍາລົງຊີວິດຂອງປະຊາຊົນຫລາຍລ້ານຄົນນັ້ນ ນາຍ Rick Valenzuela ຜູ້ສື່ຂ່າວວີໂອເອ ໄດ້ເດີນທາງເລາະໄປຕາມລໍາແມ່ນໍ້າຂອງ ແລະໄດ້ໂອ້ລົມກັບພວກປະຊາຊົນທີ່ເປັນຫ່ວງນໍາການປ່ຽນແປງນີ້ ຊຶ່ງທອງປານຈະນໍາເອົາລາຍລະອຽດມາສະເໜີທ່ານ ຄອບຄົວຂອງນາຍເອກ ທານ ໄດ້ອາໃສຢູ່ໃນບ້ານ ກຣະຕີ ແຄມແມ່ນໍ້າຂອງ ທີ່ສອກຫລີກ ຫ່າງໄກຄວາມຈະເລີນ ທາງພາກເໜືອຂອງກໍາປູເຈຍ ມາໄດ້ດົນກວ່າສາມເຊັ່ນຄົນ ຫລັງຈາກທີ່ເຂຶ່ອນໄຟຟ້ານໍ້າຕົກໄດ້ຖືກສ້າງຫລາຍແຫ່ງຂຶ້ນຢູ່ຕາມລໍາແມ່ນໍ້າຂອງໃນປະເທດ ຈີນ ພ້ອມທັງຢູ່ຕາມພວກແມ່ນໍ້າສາຂາຕ່າງໆເໜືອແນວແມ່ນໍ້າຂອງນັ້ນ ນາຍເອກກໍໄດ້ສັງ ເກດເຫັນຄວາມແຕກຕ່າງ ລາວເວົ້າວ່າ ຄອບຄົວຂອງນາຍທານ ອາໃສຢູ່ທາງທິດເໜືອຂອງເຂຶ່ອນແຫ່ງນຶ່ງ ທີ່ໄດ້ມີການສະເໜີວ່າ ຈະກໍ່ສ້າງຂຶ້ນຢູ່ໃນເຂດເມືອງ Sambor ຊຶ່ງຈະເປັນເຂຶ່ອນໄຟຟ້ານໍ້າຕົກຢູ່ຕາມລໍາແມ່ນໍ້າຂອງ ແຫ່ງທໍາອິດຂອງກໍາປູເຈຍ ແລະເປັນນຶ່ງໃນຈໍານວນ 12 ເຂື່ອນ ທີ່ໄດ້ມີການວາງແຜນໄວ້ ຕາມລໍາແມ່ນໍ້າຂອງທີ່ຍາວ 3,000 ກິໂລແມດນັ້ນ ໂຄງການເຫລົ່ານັ້ນສ່ວນໃຫຍ່ຍັງຖືກໂຈະ ໄວ້ກ່ອນ ຍ້ອນຄວາມເປັນຫ່ວງດ້ານສະພາບແວດລ້ອມ ແຕ່ບັນດາລັດຖະບານຂອງປະເທດ ໃນເຂດແມ່ນໍ້າຂອງ ກໍມີຄວາມກະຕືລືລົ້ນ ຢາກຈະພັດທະນາເຂຶ່ອນໄຟຟ້ານໍ້າຕົກຂຶ້ນມາໃຫ້ ໄດ້ ເພື່ອສົ່ງເສີມເສດຖະກິດຂອງພວກຕົນ ເໜືອຂຶ້ນໄປໄກ ຕາມລໍາແມ່ນໍ້າຂອງນັ້ນ ການກໍ່ສ້າງເຂຶ່ອນໄຟຟ້ານໍ້າຕົກໃສ່ແມ່ນໍ້າຂອງແຫ່ງ ທໍາອິດຂອງລາວໃນແຂວງໄຊຍະບູລີ ກໍາລັງດໍາເນີນສືບຕໍ່ໄປ ທ່ານ ວີຣະພົນ ວີຣະວົງ ເຈົ້າໜ້າທີ່ກົມໄຟຟ້າລາວກ່າວວ່າ ໂຄງການເຂຶ່ອນໄຊຍະບູລີນີ້ ຖືວ່າ ສໍາຄັນທີ່ສຸດສໍາລັບຂົງເຂດ ເຖິງແມ່ນຈະມີຄວາມເປັນຫ່ວງຕ່າງໆນາໆ ກ່ຽວກັບຜົນກະທົບ ຕໍ່ແມ່ນໍ້າຂອງນັ້ນກໍຕາມ ບັນດານັກວິເຄາະດ້ານສະພາບແວດລ້ອມ ແມ່ນໄດ້ເປັນຜູ້ຄັດຄ້ານຢ່າງເປີດເຜີຍຕໍ່ການສ້າງ ເຂຶ່ອນໄຊຍະບູລີ ແລະເຂຶ່ອນອື່ນໆບາງແຫ່ງທີ່ໄດ້ວາງແຜນໄວ້ນັ້ນເຊັ່ນກັນ ທ່ານນາງ Ame Trandem ປະຈໍາກຸ່ມແມ່ນໍ້າລະຫວ່າງປະເທດ ກ່າວວ່າ: ຍ້ອນກັບຄືນໄປຍັງແຂວງ Sambo ປະເທດກໍາປູເຈຍນັ້ນ ເມຍຂອງນາຍ ເອກ ທານ ອະທິ ບາຍສູ່ຟັງກ່ຽວກັບວ່າ ແມ່ນໍ້າຂອງສະໜອງເຂົ້າປານານໍ້າ ໃຫ້ແກ່ຄອບຄົວແລະໄຮ່ນາຂອງ ລາວຢ່າງໃດ ນໍ້າຈາກແມ່ນໍ້າຂອງຊ່ວຍຫລໍ່ລ້ຽງໄຮ່ນາຕາກ້າຂອງພວກເຂົາເຈົ້າ ແລະຄໍ້າຈຸນ ໝູ່ບ້ານທັງໝົດ ນອກນີ້ແລ້ວ ຄອບຄົວຂອງນາຍເອກຍັງດໍາລົງຊີວິດຢູ່ແບບບໍ່ມີໄຟຟ້າໃຊ້ ແຕ່ວ່າພວກເຂົາເຈົ້າ ກໍບໍ່ມີຄວາມເຊື່ອໝັ້ນ ກ່ຽວກັບຜົນປະໂຫຍດທີ່ພວກເຂົາເຈົ້າຈະໄດ້ຮັບ ຈາກການສ້າງເຂື່ອນ ໄຟຟ້າເທິງແມ່ນໍ້າຂອງນັ້ນ ນາງນຸດ ເຮັມ ເວົ້າວ່າ: ພ້ອມກັບການສ້າງເຂຶ່ອນທີ່ຍັງຕ້ອງໃຊ້ເວລາອີກດົນນານ ກວ່າຈະສ້າງສໍາເລັດນັ້ນ ຄອບຄົວ ຂອງນາຍ ເອກ ທານ ຈະປະເຊີນກັບຄວາມບໍ່ແນ່ນອນໄປອີກຫລາຍປີ ກ່ຽວກັບອະນາຄົດ ຂອງພວກເຂົາເຈົ້າ